ការសម្ភាសរបស់ជន គឹមលី

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ជន គឹមលី

ការសង្ខេបប្រវត្តិរបស់ជន គឹមលី

*ការសម្ភាសនៅឆ្នាំ២០១៩ អ៊ំស្រី ជន គឹមលី កើតនៅឆ្នាំរកា អាយុ៦១ឆ្នាំ មានស្រុកកំណើតនៅក្នុងស្រុកចំការលើ ខេត្តកំពង់ចាម។អ៊ំស្រីរៀនសូត្រមិនបានច្រើននោះទេ នៅសម័យប៉ុលពតគេបានប្រើអ៊ំអោយធ្វើការងារ ដោយអោយអាហារមិនគ្រាប់គ្រាន់ ហើយមិនអោយជួបជុំក្រុមគ្រួសារឪពុកម្តាយទៀត ពេលដាច់មកអ៊ំស្រីបានខំប្រឹងធ្វើការងារ តែមកដល់ពេលឥឡូវដោយសារខ្លួនចាស់ហើយមានជំងឺគឺមិនអាចទៅធ្វើការអ្វីកើត ចឹងក៏សង្ឃឹមនៅក្នុងជីវិតរបស់គាត់ តែអ៊ំស្រីបានផ្តែផ្តាំដល់កូនចៅជំនាន់ក្រោយអោយគោរពស្រលាញ់ឪពុកម្តាយ ធ្វើអំពើល្អបុណ្យនិងវប្បធម៏ខ្មែរ។*

ក៖ ចាសខ្ញុំជម្រាបរលឹកអ៊ំ!

ខ៖ ចាស!

ក៖តើអ៊ំស្រីសព្វថ្ងៃសុខសប្បាយដែរឬទេ?

ខ៖ សុខសប្បាយទេ!

ក៖អឺ​ខ្ញុំឈ្មោះកុយសុភីបានមកជួបអ៊ំគឺមានគោលបំណងសម្ភាសនៅឆ្នាំចរ សំរិកស័កពុទ្ធសារាជ ២៥៦២ ខែផល្គុន ៦រោច ត្រូវនឹងថ្ងៃអង្គារ ទី២៦ ខែមិនា ឆ្នាំ២០១៩។ នាមត្រកូលអ៊ំឈ្មោះអ្វី?

ខ៖ជនគឹមលី

ក៖ តើឈ្មោះហ្នឹងអ្នកណា ជាអ្នកដាក់ឈ្មោះអោយអ៊ំ?

ខ៖ គឺឪពុកនិងម្តាយ

ក៖ តើឈ្មោះហ្នឹងមានអត្តន័យដូចម្តេច?

ខ៖ល្អ

ក៖ ចាស!តើអ៊ីកើតនៅថ្ងៃខែឆ្នាំណា?

ខ៖ អត់ចាំទេ ដឹងថានៅឆ្នាំកោរ

ក៖ ចាសហើយមកដល់ពេលឥឡូវនេះអ៊ំអាយុប៉ុន្នានដែរហើយ?

ខ៖ ៦១!

ក៖ ចាសតើអ៊ំមានសញ្ជាតិជាអ្វី?

ខ៖ ខ្មែរ

ក៖ ចាសតើអ៊ំកាន់សាសនា?

ខ៖ ព្រះពុទ្ធព្រះធម៏ព្រះសង្ឃសព្វថ្ងៃហ្នឹង!

ក៖ ចាសអ៊ំមានមុខរបរធ្វើអ្វី?

ខ៖ អត់មានធ្វើអ្វីនោះទេសព្វថ្ងៃហ្នឹងព្រោះអីអ៊ំឈឺ!!ក្មួយអើយ!

ក៖ ហឹម តើអ៊ំមានទីកន្លែងកំណើតកើតនៅក្នុងភូមិ?

ខ៖ នៅភូមិបូសខ្នរ

ក៖ ចឹងឃុំអ្វី?

ខ៖ បូសខ្នរ មិនដឹងឃុំអ្វីនោះទេក្មួយ !! ឃុំបូសខ្នរដែរហើយបើសិនជាគេដាក់ចឹងដែរហ្នឹង បើសិនជាបូសខ្នរធំដែរ!

ក៖ ចឹងនៅស្រុកចំការលើហេសអ៊ំ?

ខ៖ ស្រុកចំការលើ ខេត្តកំពង់ចាម ហ្នឹងហើយមានតែប៉ុណ្ណឹងនោះទេ!

ក៖ ចាសចឹងនាមត្រកូលឪពុករបស់អ៊ំតើមានឈ្មោះអ្វី?

ខ៖ យឹមជន

ក៖ ចាសតើសព្វថ្ងៃនេះគាត់នៅរស់ឬក៏ស្លាប់?

ខ៖ ស្លាប់ហើយ

ក៖ ចឹងតើគាត់ស្លាប់ដោយសារតែមូលហេតុអ្វី?

ខ៖ គាត់ឈឺ!ជំងឺចាស់!

ក៖ អូចឹងកាលគាត់ស្លាប់តើនៅអាយុប៉ុន្នាន?

ខ៖ អត់មានចាំឆ្នាំទេ!កាលជីតានោះ!

ក៖ ចឹងអាយុរបស់គាត់ស្លាប់នុងក៏អត់មានចាំដែរ?

ខ៖ ចាស!

ក៖ អត់មានដឹងថាគាត់មានអាយុប៉ុន្នាននោះទេ

ខ៖ ចឹងអត់នោះទេឪពុករបស់អ៊ំនុងណា

ក៖ ចឹងឪពុកអ៊ំហេស?

ខ៖ ចាស! ឪពុករបស់អ៊ំនុងក៏អ៊ំអត់មានចាំដែរ!ហ្នឹងហ៎!

ក៖ ចឹងមិនដឹងថានៅអាយុប៉ុន្នានដែរគាត់បានចាំដែរ?

ខ៖ អត់ចាំបើសិនជាអត់ចាំផង! លែងតែភ័យគាត់ពេកចឹងអត់មានបានចាំឆ្នាំរបស់គាត់សោះ

ក៖ ចឹងតើអត្តចរិតរបស់គាត់យ៉ាងម៉េចដែរ?

ខ៖ គាត់ស្លូតបូតហើយសុភាពរាបសារ!

ក៖ ចុះតើគាត់មានសញ្ជាតិជាអ្វី?

ខ៖ ខ្មែរ!

ក៖ ចុះតើគាត់កាន់សាសនា?

ខ៖ ព្រះពុទ្ធព្រះធម៏និងព្រះសង្ឃលោកហ្នឹង

ក៖ អូ! ដល់ចឹងទៅតើគាត់មានមុខរបរ?

ខ៖ គាត់ធ្វើចំការ!

ក៖ចំការនៅកាលនុងតើគាត់ដាំអ្វីខ្លះ?

ខ៖ គាត់ដាំសណ្តែកគាត់ដាំកបាសអីខ្លះចឹងទៅណា

ក៖​តើកាលដីរបស់គាត់ដាំនុងតើជាដី គាត់ទិញដោយកំលាំងខ្លួនរបស់គាត់?

ខ៖ ដីនុងជាដីកេរដំណែលដែលបានចែកអោយមក ហើយដល់ចឹងគាត់ចេះតែធ្វើចិញ្ចឹមកូនចឹងទៅ

ក៖ ហឹមហើយចុះទីកន្លែងកំណើតរបស់គាត់កើតនៅក្នុងភូមិបូសខ្នរហ្នឹងដែរហ៎?

ខ៖ អត់ទេ ថាជនគាត់កើតនៅស្រុកវាលឡែននេះនោះទេ នេះនៅឯស្រុកហ្នឹង

ក៖ចាស!

ខ៖ ហឹមចាស! នៅឃុំវាលឡែន សង្កាត់ព្រែកក្របៅ (គាត់ចង់ថាឃុំ ព្រែកក្របៅ )ស្រុកកងមាស ខេត្តកំពង់ចាម!

ក៖ សព្វថ្ងៃតើគាត់នៅរស់ឬក៏ស្លាប់?

ខ៖ គាត់ស្លាប់ហើយ!

ក៖ តើបងប្អូនរបស់គាត់បង្កើតៗតើមានឈ្មោះដូចជាបងគេទី១មានឈ្មោះអ្វី? បងប្អូនរបស់គាត់បង្កើតៗមានឈ្មោះដូចជាយាយអ្វី?

ខ៖ យាយទ្រី

ក៖ ចាសទី២?

ខ៖ ធំយឺ ទី៣ធំយន់ ទី៤តាជន

ក៖ តើសព្វថ្ងៃគាត់ស្លាប់?

ខ៖ ស្លាប់អស់ហើយ

ក៖ ចុះនាមត្រកូលរបស់ម្តាយអ៊ំស្រីវិញសព្វថ្ងៃតើគាត់ឈ្មោះអ្វីដែរម្តាយ?

ខ៖ ម្តាយ

ក៖ ចាសម្តាយអ៊ំស្លាប់តាំងពីអ៊ំនៅក្មេងម៉េចចឹងហេស?

ខ៖ ហ្នឹងហើយថាចឹងទៅ បើសិនជាទៅតាមដំណើរហ្នឹងហើយ

ក៖ ចុះតើគាត់ឈ្មោះអ្វី?

ខ៖ ម្តាយហេស?

ក៖ ចាស

ខ៖ ម្តាយឈ្មោះ គឹមអេន

ក៖ ចាសតើគាត់សព្វថ្ងៃនេះគាត់?

ខ៖ ស្លាប់

ក៖ ចុះតើកាលគាត់ស្លាប់នុងដោយសារតែមូលហេតុអ្វី?

ខ៖ គាត់ស្លាប់នុងគាត់ឆ្លងទន្លេហើយកូនខ្ចី ទាស់

ក៖ ចឹងតើកាលគាត់ស្លាប់នៅអាយុប៉ុន្នានដែរ?

ខ៖ គាត់កាលនុងមិនដឹងថាគាត់នៅអាយុប៉ុន្នាននោះទេ គាត់បានទាស់នៅជំនាន់កប៉ាលហោះនុងណា ទំលាក់គ្រាប់បែកលន់ណលនុងណា

ក៖ ចឹងគាត់ភ័យហេស?

ខ៖ ហ្នឹងហើយគាត់ភ័យ ចុះគាត់នៅអាំងភ្លើងហើយគាត់ស្លាប់នៅលើគ្រែភ្លើង

ក៖ចុះកូននុងតើគាត់អាយុបានប៉ុន្នានខែដែលបានគាត់ស្លាប់?

ខ៖ កូននុងបានប្រហែលជា៣ខែ ហើយបានអោយទៅគេបានតែ៣ខែក៏ស្លាប់ទៅទៀតទៅកូនតូចនុងហ៎

ក៖ ហឹមហើយកាលនុងអ៊ំប្រហែលជាអាយុបានប៉ុន្នានដែរ?

ខ៖ ប្រហែលជាបាន១២ឆ្នាំ!

ក៖ ចុះតើអ៊ំគាត់មានអត្តចរិតយ៉ាងម៉េចដែរ?

ខ៖ គាត់ស្លូតបូត

ក៖ហឹម!

ខ៖ហឹម

ក៖ តើគាត់កាន់សាសនាអ្វីដែរ?

ខ៖ ព្រះពុទ្ធព្រះធម៏ព្រះសង្ឃយើងហ្នឹង លោកយើងហ្នឹង

ក៖ ចុះគាត់សញ្ជាតិ?

ខ៖ សញ្ជាតិខ្មែរយើងហ្នឹង

ក៖ ចុះតើគាត់មានមុខរបរធ្វើអ្វី?

ខ៖ កាលពីដើមមក គាត់លក់តែនំបញ្ជុក លក់ដូរនំបញ្ជុកដើម្បីដោះស្រាយជីវៈភាពជីវិត។

ក៖ ការលក់ដូរបស់គាត់ តើគាត់លក់ដូរនៅឯផ្ទះឬក៏រែកដែរ?

ខ៖ គាត់រែកដើរលក់!

ក៖ ចឹងនៅក្នុងឃុំ?

ខ៖ នៅក្នុងឃុំគេ!

ក៖ ហឹម

ខ៖ ដើម្បីយកមកចិញ្ចឹមកូនហ្នឹង

ក៖ ហឹម! ចុះទីកន្លែងកំណើតរបស់គាត់កើតនោះតើនៅកន្លែងណាដែរ?

ខ៖ នៅបូសខ្នរនុងគាត់!

ក៖ ហឹម!ហើយចឹងទៅ តើមានដឹងពីជីវៈប្រវិត្តរបស់គាត់ មុនហ្នឹងគាត់បានរៀបអាពាហ៏ពិពាហ៏តើ យ៉ាងម៉េចដែរ?

ខ៖ អត់មានដឹងសោះហើយអ្នកគ្រូ

ក៖ ចុះតើមកដល់ពេលឥឡូវ ឪពុកម្តាយរបស់អ៊ំហ្នឹងមុននឹងគាត់បានរៀបការតើគាត់បានឃើញគ្នាមុនឬក៏ចាស់ទុំជាអ្នកផ្សំផ្គុំអោយ?

ខ៖ ចាស់ទុំជាអ្នកផ្សំផ្គុំអោយ!

ក៖ អូ

ខ៖ ហើយចឹងបងរបស់គាត់បង្កើតៗហ្នឹងបាននាំគាត់ទៅដណ្តឹងហ្នឹងហើយបានជាអ្នកផ្សំផ្គុំអោយ!

ក៖ យាយនៅឯ?

ខ៖ គាត់នៅឯបូសខ្នរនោះទេម៉ែខ្ញុំ

ក៖ ចាស! ហើយដូចថាគាត់បានរៀបអាពាហ៏ពិពាហ៏នៅជាមួយនឹងគ្នាហើយតើគាត់នៅក្នុងគ្រួសារហ្នឹងតើមានសេចក្តីសុខដេស?

ខ៖ មានសេចក្តីសុខ!

ក៖ ហឹម ចឹងប៉ុន្តែអកុសលដោយសារតែឪពុកម្តាយយ៉ាងម៉េចដែរបានជាគាត់ស្លាប់?

ខ៖ ឪពុកស្លាប់ដោយសារតែជំងឺហើយម្តាយស្លាប់ដោយសារទាស់កូនខ្ចី

ក៖ ចឹងដោយសារមានការភិតភ័យ?

ខ៖ មានការភ័យពីជំនាន់លន់ណល់ ដែលគាត់ទម្លាក់គ្រាប់បែកហ្នឹង ចឹងហើយបានគាត់បែកគ្នាហ្នឹងណា

ក៖ ចឹងបានគាត់ទាស់!?

ខ៖ គាត់ទាស់

ក៖ ចឹងស្លាប់នៅលើគ្រែ?

ខ៖ ស្លាប់នៅលើគ្រែភ្លើងដែរកំពង់តែអាំងហ្នឹង!

ក៖ អឹម ! ពេលនុងអ៊ំអាយុប៉ុន្នាន?

ខ៖ ប្រហែល១២

ក៖ ចឹងទើបតែ១២ទេ?

ខ៖ ចាស

ក៖ ហើយចឹងកូននុងពេលដែលកូនកំពង់តែអាំងភ្លើងនុងតើជាកូនស្រី?

ខ៖ កូនស្រី!

ក៖ ចឹងតើអាយុប៉ុន្នានខែដែរបានម្តាយស្លាប់ទៀត?

ខ៖កើតភ្លាមស្លាប់ភ្លាមហ្នឹង កើតបាននៅពេលយប់ស្លាប់ ទាស់ នៅលើគ្រែភ្លើងហ្នឹង!   
ក៖ ហឹមចឹងកូននុងស្លាប់ដែរ?

ខ៖ កូននុងបានអោយទៅគេ បានប្រហែលជា២ទៅ៣ខែ គឺម្តាយនុងស្លាប់

ក៖ ចឹងបានអោយទៅគេទៀត?

ខ៖ ចាស! បានអោយទៅគេតទៀតព្រោះអីអត់មានអ្នកណាគេមើល ព្រោះអីខ្ញុំកាលនុងនៅតូចពេក

ក៖ចឹងអ៊ំស្រីមានបងប្អូនចំនួនប៉ុន្នាននាក់?

ខ៖ ២នាក់បងប្អូន

ក៖ ចឹងស្លាប់១នុងចឹងអ៊ំនៅតែម្នាក់ឯងហ្នឹងមកដល់ពេលឥឡូវហ្នឹង?

ខ៖ ហ្នឹងហើយ! នៅតែម្នាក់ឯងនោះទេ ហើយប្អូនស្រីបាត់ទៅហើយបងប្អូន២នាក់

ក៖ ហើយឪពុកបានស្លាប់ទៀត

ខ៖ ឪពុកបានស្លាប់ទៀតម្តាយក៏ស្លាប់

ក៖ ចុះដល់ពេលធំដឹងក្តីឡើងអ៊ំស្រីនៅជាមួយអ្នកណា?

ខ៖ នៅជាមួយម្តាយធំឈ្មោះយាយឈន

ក៖ ចឹងយាយឈនហ្នឹងគឺជាអាណាព្យាបាលហេស?

ខ៖ ជាអាណាព្យាបាលចាស!

ក៖ ចាសចឹងចូលអ៊ំនិយាយអំពីដំណើរជីវិតរបស់អ៊ំកាលពីនៅពីក្មេង នៅជាមួយនឹងម្តាយធំហ្នឹងតើជីវៈភាពរស់នៅយ៉ាងដូចម្តេចដែរ?

ខ៖ ធ្វើស្រែ! រួចហើយបេះក្របាសអីនុង ហើយលក់ជាមួយម្តាយធំហ្នឹងទៅ ហើយបានលក់សណ្តែក បណ្តុះអីចឹងទៅ ហើយចេះតែជីវៈភាពចេះតែទៅជាមួយនឹងម្តាយធំគាត់បានប្រើទៅលក់អីៗចឹងទៅតាមគាត់ចឹងទៅ ហើយគាត់ប្រើទៅឯណាក៏តាមគាត់ចឹងទៅ ហើយហៅគាត់ថាម៉ែៗចឹងទៅព្រោះអីគាត់ជាអ្នកចិញ្ចឹមខ្ញុំ!!

ក៖ ហឹម

ខ៖ ហ្នឹងហើយ

ក៖ ចឹងបងប្អូនខាងម្តាយអ៊ំតើមានចំនួនដូចជាបងគេទី១ឈ្មោះអ្វី?

ខ៖ បងទី១ឈ្មោះ យាយឈនដែរខ្ញុំនៅជាមួយហ្នឹង

ក៖ ចាសហើយចុះទី២?

ខ៖ ទី២ហ្នឹង ធំអ៊ី

ក៖ ចាសទី៣?

ខ៖ អ៊ីថល

ក៖ ចាស!

ខ៖ ពូប៊ុនសេន ហើយពូឈុនហេង អស់!

ក៖ ឈុនហេង ចឹងសព្វថ្ងៃតើបងប្អូនរបស់គាត់ហ្នឹងនៅរស់ទាំងអស់ឬក៏ស្លាប់?

ខ៖ ស្លាប់ទាំងអស់ហើយ

ក៖ ចឹងមកអ៊ំស្រីហ្នឹងសព្វថ្ងៃគឺរស់នៅ?

ខ៖ រស់នៅអត់មានបងប្អូនអីនោះទេ គឺមានតែម្នាក់ឯងនេះគត់!

ក៖ហឹម! ចឹងខ្ញុំចង់សួរដែរថាប្តីរបស់អ៊ំស្រីតើគាត់ស្លាប់ដោយសារតែមានមូលហេតុអ្វី?

ខ៖ គាត់ឈឺ​គាត់រកត្រី ចឹងហើយគាត់រកត្រីមកគឺជួនអីខ្យល់ហ្នឹងបានគាត់ខូចទៅ ខ្យល់ចាប់ទៅអត់មានដឹង

ក៖ ចឹងគាត់រកត្រីមកហ៎?

ខ៖ ឡើងពីរកត្រីមកគឺគាត់ឈឺហើយបានគាត់ស្លាប់

ក៖ ចឹងគាត់រកត្រីនៅពេលនុងមានបានប្រាប់ថាយ៉ាងម៉េចដែស?

ខ៖ អត់មានបានប្រាប់ថាយ៉ាងម៉េចនោះទេ គ្មានបានផ្តាំប្រពន្ធកូនថាយ៉ាងម៉េចទេ?

ក៖ ចឹងស្រាប់តែមកអ៊ំឃើញ!

ខ៖ ហ្នឹងហើយដល់ពេលគាត់ឈឺបានតែ១យប់ហើយដល់ព្រឹកថ្ងៃស្អែកឡើងស្រាប់តែគាត់ខូច

ក៖ គាត់អត់មានផ្អូនផ្អែថាយ៉ាងម៉េច?

ខ៖ គឺថាឈឺដែរ គឺឈឺក្បាល! ឈឺអីចឹងដែរកាលពីល្ងាច

ក៖ ចាស!ដល់ចឹងគាត់បានប្រាប់អ៊ំចឹង?

ខ៖ ចាសដល់ចឹងរួចខ្ញុំក៏កូសខ្យលអីអោយចឹងទៅ

ក៖ ហឹម

ខ៖ ដល់រួចពីនុងមកក៏គាត់ធ្វើទុក្ខទៅដល់រួចហើយក៏គាត់ខូចទៅ!

ក៖ ចឹងភ្លឺឡើងបានដឹងហេស?

ខ៖ ភ្លឺឡើងបានដឹង តាមពិតដឹងតាំងពីយប់ម៉េច! ហ្នឹង!

ក៖ ចឹងគាត់បានខូចតាំងពីយប់ម៉េចហេស?

ខ៖ អត់ដឹងនោះទេទាល់តែពេលល្ងាច់បានដឹងថាគាត់ខូច

ក៖អូចឹងតើគាត់ឈ្មោះអ្វីដែរ?

ខ៖ គាត់ឈ្មោះអឿន!

ក៖ ហឹម! ចាស! តើគាត់ដូចថា អឺអ៊ំស្រីគឺនៅខាងបូសខ្នរហើយអ៊ំប្រុសនៅខាងវាលឡែន ចុះតើមានមូលហេតុអ្វីបានអ៊ំដូចថាបានរៀបអាពាហ៏ពិពាហ៏ឆ្លងស្រុកមូលហេតុអ្វី?

ខ៖ មកពីម្តាយធំនៅឯនុងឈ្មោះយាយទ្រីហ្នឹង!គាត់បានជាអ្នកទាក់ទងហើយចង់បានកូនក្មួយឯងអោយមកប្តីខ្ញុំឈ្មោះអឿនហ្នឹងគាត់បានទាក់ទងជាមួយនឹងប៉ាជនហ្នឹងត្រូវជាប្អូនរបស់គាត់បង្កើតហ្នឹង ប្តីនិងខ្ញុំហ្នឹងត្រូវជាបងប្អូនជីដូន១បង្កើត ចឹងបានយកខ្ញុំពីបូសខ្នរហ្នឹងរៀបការនៅឯហ្នឹង។

ក៖ហាក់ចឹងការខាងប្រុស?

ខ៖ ការនៅខាងប្រុសហ្នឹងចាស! ទៅយកខ្ញុំពីម្តាយធំខ្ញុំហ្នឹងមក

ក៖ ចាស

ខ៖ ដល់ពេលយកមកបានរៀបចំការនៅឯហ្នឹង!

ក៖ ចឹងកាលពីការនុងខាងប្រុសហ្នឹងគេដូចថាគេហៅថាជូនថ្លៃទឹកដោះចំនួនបានប៉ុន្នានដែរ?

ខ៖ កាលនុងស៊ីខាងប្រុសទាំងអស់

ក៖ ចាស!ដល់ពេលអ៊ំបានរៀបអាពាហ៏ពិពាហ៏ហើយជូនថ្លៃទឹកដោះហ្នឹងចំនួនប៉ុន្នាន?

ខ៖ កាលនុងថ្លៃទឹកដោះហ្នឹង​ខាងម្តាយធំរបស់ខ្ញុំជូនហើយចេញការទាំងអស់នោះទេ

ក៖អូ

ខ៖ ខ្ញុំមានតែខ្លួនហើយបានមកការខាងប្រុសហ្នឹង ព្រោះអីខ្ញុំកំសត់ខ្ញុំគ្មានម្តាយនិងឪពុកនឹងគេព្រោះអីឪពុករបស់ខ្ញុំកាលនុងមានប្រពន្ធចុងទៀត! ចាសចឹង រួចទៅម្តាយធំរបស់ខ្ញុំហ្នឹងក៏គាត់ព្រមការមកយាយទ្រីហ្នឹង

ក៖ ចាស!

ខ៖ ចាស!

ក៖ ដល់មកការហើយតើអឺ អ៊ំប្រុសដែរធ្វើបាបចិត្តអ៊ំស្រីហេស?

ខ៖ មិនដែរទេ ឈ្លោះគ្នាជាការធម្មតា!

ក៖ ហឹម!ដល់ពេលការហើយតើដីនិងទីធ្លាផ្ទះហ្នឹងជាកេរដំណែរឬក៏ជាដីរកដោយកំលាំង?

ខ៖ ជាដីកេរដំណែលពីជីដូនជីតាមក!

ក៖ ហឹមដីហ្នឹងក្បាលប៉ុន្នានហើយបណ្តោយប៉ុន្នានដែរ?

ខ៖ មិនដឹងថាបណ្តោយប៉ុន្នាននោះទេ បើសិនជាពេលនុងគេធ្វើប្លង់នុងតែថាខ្ញុំនេះក៏មិនបានចាំដែរ!

ក៖ ហឹម

ខ៖ ចាសអត់មានដែរបានសួរថាតើមានក្បាលប៉ុន្នានអីប៉ុន្នាននោះទេ រួចហើយដល់ពេលខ្ញុំនេះឧស្សាហ៏ភ្លេចភ្លាំង

ក៖ ដល់ពេលផ្ទះហ្នឹង!

ខ៖ កេរដែរ

ក៖ ចឹងកេរដែរហេស?

ខ៖ ចាសកេរពីប្តីរបស់ខ្ញុំហ្នឹង កេរពីឪពុកប្តីរបស់ខ្ញុំហ្នឹងដែលគេបានចែកអោយខ្ញុំនៅសព្វថ្ងៃហ្នឹង។

ក៖ ចាស

ខ៖ ចាស

ក៖ រួចចុះអ៊ំស្រីមានដីកេរខាងកេរអីមានដែសដី?

ខ៖ ដីធ្វើស្រែអត់មាននោះទេ

ក៖ ចុះរដ្ឋមានចែកអោយដេស?

ខ៖ ចែក

ក៖ តើចែកបានប៉ុន្នាន?

ខ៖ ចែកបាន៧អាម្នាក់

ក៖ ចឹងដីនុងនៅទាល់តែសព្វថ្ងៃនេះឬក៏?

ខ៖ ខ្ញុំឈឺ! លក់ដូមើលខ្លួនអស់ហើយ

ក៖ ហឹម!

ខ៖ ហឹម

ក៖ តើអ៊ំស្រីសព្វថ្ងៃមានកូនចំនួនប៉ុន្នានដែរ?

ខ៖ កូនរបស់ខ្ញុំមាន២ស្លាប់អស់ហើយ

ក៖ ចុះកូនទី១មានឈ្មោះអ្វី?

ខ៖ មិនទាន់នឹងបានដាក់ឈ្មោះផងទេ ព្រោះអីដឹងថាគេហៅចឹងទៅចេះតែជាៗទៅនេះហើយជាកូនទី១!

ក៖ ដល់ចឹងទៅតើគាត់ទើបតែបានអាយុប៉ុន្នាន?

ខ៖ បាន៣ខែ

ក៖ ចឹងហើយក៏បានស្លាប់ទៅវិញទៅ?

ខ៖ ហ្នឹងហើយក៏បានស្លាប់ទៅវិញចឹងទៅចាស!

ក៖ ចឹងប្រុសហេស?

ខ៖ ប្រុស!

ក៖ រួចហើយបន្ទាប់មកទៀត?

ខ៖ ស្រី

ក៖ តើឈ្មោះអ្វី?

ខ៖ គេហៅថាឈ្មោះមីតូចៗដល់ពេលមីតូចនុងក៏បានតែ៣ខែដែរ កូននុងបានត្រូវគ្នាណាស់! ចឹងវាបាន៣ខែដែរ​!

ក៖ ចឹងហើយតើចេះតែម៉េចបានស្លាប់ហ្នឹង?

ខ៖ វាក្តៅ វាមិនសូវបៅ វាយំកេរអាករហើយកាលនៅជំនាន់នុងវាអត់មានរកអី រួចចឹងទៅគេបានចេះតែអោយគេរកចេះស្តោះផ្លុំៗហ្នឹងទៅ

ក៖ ចាស

ខ៖ ហើយដល់ចឹងរួចហើយកូននោះបានស្លាប់ទៅ!ចាស!

ក៖ ហឹម! ដល់ពេលកូននុងស្លាប់ដូចថាបានប៉ុន្នានខែបានឪពុកត្រូវជាអ៊ំប្រុសស្លាប់ទៀតហ៎?

ខ៖ បានយូរឆ្នាំដែរណា បានយូរឆ្នាំ បានល្បាក់ ៤ទៅ៥ឆ្នាំទៀតបានស្លាប់ទៀត ឪពុកឈឺងាប់ទៅទៀតចឹងទៅ បានជាខ្ញុំនៅតែឯងហ្នឹង!

ក៖ ហឹម!ឥឡូវមកដល់ពេលអ៊ំប្រុសគាត់បានស្លាប់ទៅ តើអ៊ំស្រីគាត់បាននៅតែឯងចឹងកាលនុងតើអ៊ំគាត់មានបានប្រកបមុខរបរធ្វើអ្វី?

ខ៖ នៅកាលនុងលក់ដូរហើយលក់ដូរបានបន្តិចបន្តួចនៅឯផ្ទះ! ចិញ្ចឹមជីវិតហ្នឹងដូចជាបន្លែ សាច់ជ្រូក នំចំណីក្មេងៗ ដើម្បីលក់នៅផ្ទះរបស់ខ្ញុំនៅផ្ទះតូចហ្នឹង វាចេះតែចិញ្ចឹមៗចឹងទៅ ដល់ពេលហើយវាគេយូរចឹងទៅខ្ញុំនេះធ្លាក់ខ្លួនឈឺចឹងហើយបានខ្ញុំលក់លែងកើត! ក៏អត់ចឹងទៅ។

ក៖ ចុះកាលនុងចំណូលនៅក្នុង១ថ្ងៃបានប៉ុន្នានដែរ?បានអ៊ំលក់បានហ្នឹង?

ខ៖ បាន១ថ្ងៃជួនកាលទាំងដើមនិងទាំងចុងបាន៤ទៅ៥ម៉ឺន!

ក៖ ចឹងបានផាតចំណេញបាន?

ខ៖ ផាតចំណេញបាន ល្បាក់តែ១០០០០អីនុង!

ក៖ ហឹម

ខ៖ ចាស!

ក៖ ចឹងចូលអ៊ំរំលឹកអំពីអតីតកាលដូចជាអ៊ំអឺ កាលពីនៅកុមារអ៊ំមានដូចថាបានទាន់ នៅនឹងសង្គមអ្វីហើយបានបន្ទាប់មកតើអ៊ំពេញវ័យហើយតើចូលដល់គេហៅថារបបអ្វីដែរចឹងណាអ៊ំ?ចូលរំលឹកមើល!

ខ៖ កាលជំនាន់ប៉ុលពត

ក៖ ចឹងកាលពីនៅពីកុមាររីបានទាន់របបលន់ណល់អីទាន់ដេស?

ខ៖ ទាន់ កាលរបបលន់ណល់នុងហ៎!

ក៖ ចឹងការរបបលន់ណល់នុងមានការ អោយប្រជាពលរដ្ឋមានការភិតភ័យដូចម្តេចខ្លះ?

ខ៖ មានការភិតភ័យនុងកាលនៅជំនាន់លន់ណល់នុងបាននៅជាមួយនឹងម្តាយនៅឡើយនោះទេ!

ក៖ ហឹម

ខ៖ រួចទៅមានទម្លាក់កប៉ាល់ហោះអីនុង ដល់ពេលរួចចឹងទៅ បានទៅចំការអីហ្នឹងហើយបានបេះផ្លែឈើនុងយកមកហើយរត់កប៉ាល់ហោះលូនមករួចហើយ ឪពុកនិងកូនហើយនិងម្តាយហ្នឹង យកមកចិញ្ចឹមជីវិតហ្នឹងហើយជាជំនាន់លន់ណល់

ក៖ ហឹម

ខ៖ ហឹមហ្នឹងចឹង

ក៖ ចុះបន្ទាប់មកទៀត?

ខ៖ ពេលបន្ទាប់មកទៀត ចូលដល់វ័យជំទន់នោះគឺដល់វ័យប៉ុលពតហើយ!

ក៖ ចាសចឹងចូលអ៊ំរៀបរាប់អំពីរបបប៉ុលពតហ្នឹង តើនៅក្នុងរបបប៉ុលពតហ្នឹងគេអោយអ៊ំមានជីវៈភាពដូចម្តេច?

ខ៖​ ទៅនៅពីប៉ុលពតនុងបានទៅនៅកន្លែងគេមានទីគេសុតតែជំទនដូនតែគ្នាហ្នឹងហើយគេប្រើទៅដាំកប៉ាស ជីកកប៉ាស ជីកដំឡូងអីចឹងតាមតែគេប្រើបាញ់ថ្នាំកប៉ាសទាំងយប់នោះក៏មានដែរ គេប្រើចាស

ក៖ ចាសចឹង

ខ៖ ហ្នឹងហើយគេប្រើចំរាស់អីហ្នឹង

ក៖ ចឹងអត់មានដែលបាននៅជាមួយនឹងគ្រួសារបានជួបជុំគ្នានោះទេ?

ខ៖ ចាហ្នឹងហើយអត់មានដែលបានរស់នៅជួបជុំគ្នានោះទេ! បានតែបានធ្វើការនៅជាមួយនឹងម្តាយធំក៏អត់មានដែលបាននៅជួបជុំជាមួយនឹងគាត់ដែរ

ក៖ ចឹងនៅលក្ខខណៈជាក្រុមជាមួយ?

ខ៖ នៅលក្ខខណៈជាមួយ

ក៖ ចឹងវ័យដូចគ្នា?

ខ៖ វ័យដូចគ្នា!

ក៖ ចឹងរស់នៅជាក្រុមហ្នឹងតើមានចំនួនប្រហែលជាបានប៉ុន្នាននាក់ដែរ ?

ខ៖ ១ក្រុមៗមាន៤ទៅ១០នាក់! នៅក្នុង១ក្រុមៗចឹងណាចាស!

ក៖ ចឹងនៅក្នុង១ក្រុមហ្នឹងយ៉ាងម៉េចដែរបាយទឹកអីនៅក្នុង១ក្រុមអីយ៉ាងម៉េចដែរការងារធ្វើយ៉ាងម៉េចដែរ?

ខ៖ បាយទឹកនុងគេហូបរួមគ្នាទៅ បបរទៅរាវទៅលាយបាយដំឡូងដាក់លាយចឹងទៅ ហូបទៅចេះតែចែករបបគេទៅ គេចែកអោយមកចឹងទៅខ្ញុំហូបទៅ។

ក៖ ចាសចឹងនៅក្នុងរបបនុងគេ អោយញ៉ាំដែរ?

ខ៖ គេអោយរបបមួយចាន!ៗមានចេកមានអីចឹងហ្នឹង

ក៖ ចឹង១ពេលៗដឹងតែថាបាន១ចានហើយ?

ខ៖ដឹងថាបាន១ចានកាផេលយើងហ្នឹង ហើយនិងមានបបរអីចឹងនុងក៏ចឹងដែរ។

ក៖ ចឹងក៏មានម្ហូបដែរ?

ខ៖ ម្ហូបស្លក៏មានតែទឹកក្លែកក្លូក មានសម្លម្ជូរយួនអីហ្នឹងក៏មានតែត្រកួននោះទេ តែចេះតែនាំគ្នាហូបចឹងទៅហ៊ុចចឹងទៅ ហ្នឹងកាលពីជំនាន់នុងខ្ញុំប្រាប់អំពីជីវៈភាពរបស់ខ្ញុំ។

ក៖ ចឹងពេលដែលធ្វើការងារជាក្រុមចឹងតើក្រុមអ៊ំឯងមានបញ្ហាដូចជាឈ្លោះគ្នាដេស?

ខ៖ ខ្ញុំអត់ដែរមានផង! អត់ដែលមាននោះទេ

ក៖ ចឹងចេះតែធ្វើគ្នាធ្វើាការ

ខ៖ ហ្នឹងហើយចេះតែនាំគ្នាធ្វើការទៅ

ក៖ ស្រុះស្រួល?

ខ៖ ស្រុះស្រួលគ្នាចឹងទៅធ្វើក្រាន់តែគាត់ត្រួតត្រាយើង

ក៖ ចឹង

ខ៖ ចាសអត់មានធ្វើបាបយើងអីនោះទេ គ្រាន់តែត្រួតត្រាយើងធ្វើការអោយបានល្អ ហើយយើងចេះតែប្រឹងចឹងទៅ ព្រោះអីខ្លាចគេយកទៅវ៉ៃចោលនោះ! ចាស! អត់ហ៊ាននៅផ្ទះនោះទេ អត់ហ៊ាននោះផ្ទះនោះទេកាលនុងគេអោយនៅមន្ទី ផ្ទះយើងហ្នឹងគេហៅថាមន្ទី។

ក៖ ចុះពីមន្ទីហ្នឹងទៅផ្ទះយើងតើឆ្ងាយនោះទេ?

ខ៖ ឆ្ងាយដែរណា ដើរ!

ក៖ តើប៉ុន្នានគីឡូ?

ខ៖ ដើរពីនោះមកប្រហែលជា៧គីឡូ ដូចថាដើរប្រហែលជា១ម៉ោងបានដល់នៅកន្លែងនោះហើយ ធ្វើការនុងហើយ​

ក៖ ចឹងនៅកន្លែងធ្វើការនោះទៅប៉ះក្តៅឬក៏យ៉ាងម៉េចដែរ?

ខ៖ ក្តៅ! ក្តៅឡើងដល់ម៉ោង១២បានគេអោយយើងឈប់!

ក៖ ចឹងគេបានអោយយើងបានប៉ុន្នានបេប៉ុន្នានបាវនៅក្នុង១នាក់?

ខ៖ ជួនកាលបាន១បេមួយនាក់ចឹងទៅ ជួនអីក៏ប្រវាសអីបានច្រើនចឹងទៅក៏បានច្រើនទៀតទៅ។

ក៖ ចឹងកាលនុងពេលទៅបានមានអ្វីពាក់?

ខ៖ មានស្បែកជើងនិងក្រមាខ្លុម!

ក៖ ហឹម!

ខ៖ អត់មានមួកនោះទេមានតែស្បែកជើងនិងក្រមា ហ៊ុមមុខចឹងទៅគេចែកអោយ!!

ក៖ ចឹងឯសណ្ឋានគេចែកអោយនៅក្នុងរបបនុងពណ៏?

ខ៖ ពណ៏ខ្មៅ

ក៖ អូចឹងដូចថាឯកសណ្ឋានគេចែកអោយហ្នឹង តើបានរយៈពេលបានប៉ុន្នានបាន១ឆ្នាំឬក៏យ៉ាងម៉េចដែលគេចែកអោយ១ដង?

ខ៖ ដូចថានៅក្នុង១ឆ្នាំគេបានចែកអោយ១ដងចឹងទៅដូចថាបាន១កំផ្លេអីចឹងទៅ វាអត់ទៀតចាស!

ក៖ រួចកន្លែងរស់នៅនុងដូចថាមានដូចជាទឹកអីបានសំបូរដែរឬទេ?

ខ៖ ប្រើទឹកអូ

ក៖ ចឹងទឹកអូនុងម៉េច?

ខ៖ ចាសមានព្រៃមានអី កន្លែងនុងអូគេហូរទៅហើយយើងនេះជាអ្នកទៅដងបានទៅមុជចឹងទៅ ដល់ពេលចេញពីធ្វើការមកបាននាំគ្នាចេញទីមុជនៅក្នុងទឹកអូនុងចឹងទៅ។

ក៖ ចុះតើមានចាញ់អីដេស?

ខ៖ មានចាញ់ដែរញាក់!

ក៖ ចឹងអ៊ំធ្លាប់ញាក់?

ខ៖ ធ្លាប់! ធ្លាប់គ្រុនដែរ ធ្លាប់ញាក់ដែរ តែថាវាបានជាទៅវីញទៅ។

ក៖ ចឹងមានពេទ្យអីនៅព្យាលបាលប្រចាំការនៅឯនុងដេស?

ខ៖ មានពេទ្យគេប្រចាំការគេចាក់ថ្នាំអីនៅនុងអោយយើង ទៅចាក់ថ្នាំអាដបគេអាធំៗអោយយើង មិនមែនអាថ្នាំអំពូលដូចជាយើងអាតូចៗនេះនោះទេ អាដបទឹកក្រូចធំៗនុងគេចេះតែចាក់អោយចឹងទៅក៏ អោយគេចាក់ទៅ។

ក៖ ចឹងអ៊ំបានឈឺចឹងអោយគេចាក់ដែរហ៎?

ខ៖ ចាជួនកាលចឹងទៅបាត់ដែរ!

ក៖​ហឹម!

ខ៖ ចេះតែចាក់ទៅ ចេះតែអោយគេព្យាលបាលហើយបានចេះតែចាក់ចឹងទៅ វាបានធូរចឹងទៅក៏បានទៅធ្វើការងារអោយគេទៀតចឹងទៅចាស!

ក៖ ចុះពីអ៊ំគេអោយបេះក្រវាស់នុងហើយដល់ពេលអ៊ំ ធ្វើការងារអ្វីបន្តទៀត?

ខ៖ គេអោយទៅនេះនុងណា គេអោយយើងជំរះអីនុងណា ពេលដែលស្មៅនៅតូចៗ

ក៖​ចាសជំរះស្មៅអីសំអាត

ខ៖​ចាសជំរះស្មៅសំអាតទៅ ដាំពោត ហើយកាច់ពោត! នេះអំពៅសកអំពៅ មានការងារធ្វើទាំងអស់គឺថាអត់មានបានខាន១ថ្ងៃនោះទេ!

ក៖ ចឹងមានការងារជាប់មករហូត!

ខ៖ ចាបានជាប់មករហូត!

ក៖ តែអ៊ំដែលបានជួបនឹងការងារហ្នឹងមានបានជួបនឹងឧបសគ្គអ្វីដែស?

ខ៖ ឧបសគ្គគឺថាមានយើងនេះវាវេទនាហ្នឹងណា យើងប្រឹងធ្វើអោយគេនុងទៅ វិលមុខអីបន្តិចបន្តួចក៏មិនហ៊ានប្រាប់គេនោះទេ ចេះតែទ្រាំចឹងទៅទោះបីខ្លួនគ្រុនល្មមៗនោះក៏ចេះតែប្រឹងទៅទៀតហើយ! ខ្លាចគេយកទៅវ៉ៃចោលចឹងហើយចេះតែប្រឹងហើយ ទាល់តែលែងរួចចឹងបានប្រាប់ដល់គេ ថាខ្ញុំនេះឈឺនេះឈឺនោះចឹងហើយ បើសិនជាល្មមៗចេះតែទៅហើយ

ក៖ ចឹងអ៊ីដូចថាគេបានបំបែកឪពុកម្តាយចឹងអត់មានអោយជួបពេលនុងតើអ៊ំមានការនឹករលឹកឪពុកម្តាយដូចម្តេចគេខ្លះ?

ខ៖ នឹកណាស់! នឹកឪពុកម្តាយតែបន្តិចយំ តែមិនដឹងថាត្រូវធ្វើយ៉ាងម៉េចបានមកជួបគាត់បើសិនជាគេមិនអោយមើលនោះទេនឹកដេកយំចឹងហើយបានបន់អោយតែបានជួបនឹងឪពុកម្តាយតែមិនបានជួបនោះទេ គេមិនអោយយើងមកនោះទេ ហើយដល់ពេលសុំគេនោះក៏គេមិនអោយយើងបានមកដែរ!

ក៖ ចឹងការនៅក្នុងរបបនុងគឺគេបំបែកហ្នឹងបែករហូត?

ខ៖ បែករហូតមក! បែករហូត!

ក៖​ចាស! ចឹងអ៊ំចូរនិយាយអំពីដំណើរជីវិតរបស់អ៊ំមកទៀត តើមានបានជួបការកំសត់កំរយ៉ាងម៉េចគេខ្លះទៀតដែរអ៊ំ?

ខ៖ កំសត់កំរពីជីវិតរបស់ខ្ញុំដែលខ្ញុំបានមានម្តាយចុងហ្នឹងហើយណា ខ្ញុំនេះវាបានកំសត់កំរណាស់ ហើយចឹងបានបែកបងបែកប្អូន ជាធម្មតានៅជាមួយនឹងម្តាយចុងហើយចឹងម្តាយចុងគឺគាត់មិនដែលហើយអត់មានសិទ្ធិស្រលាញ់យើងដូចជាម្តាយបង្កើតនោះទេ!

ក៖ ចាស!

ខ៖ វេទនា! ចាសគេបានអីស៊ីចឹងទៅ ហើយគេមិនបានបញ្ចេញអីអោយយើងស៊ីគេលាក់បំពួនណាចាស ហើយបងប្អូនខ្ញុំហ្នឹង នៅជាមួយនឹងគ្នាក៏មិនបានដែរ បំបែកមិនអោយនៅជាមួយនោះទេ ហ្នឹងហើយជាជីវិតរបស់ខ្ញុំ ។

ក៖ ហឹមចឹងគាត់ទៅយកប្រពន្ធ១ទៀតតើមានឈ្មោះអ្វីដែរ?

ខ៖ ឈ្មោះម៉ក !

ក៖ ចឹងតើគាត់នៅឯណា?

ខ៖ សព្វថ្ងៃហ្នឹងគាត់បាននៅជាមួយកូនរបស់គាត់នៅឯខាងសៀមរាបណ៎កូនក្រោយហ្នឹងណា

ក៖ ចាសចឹងហ៎!

ខ៖ ចាសយាយហ្នឹងនៅរស់ហើយគាត់បានកូនក្រោយមកទៀត

ក៖ ចឹងហើយបងប្អូនខាងស្រីហ្នឹង ដូចជាបងប្អូនរបស់គាត់ទី១តើមានឈ្មោះអ្វី?

ខ៖ ឈ្មោះ ឡៃហ៊ុន នេះជាបងប្អូនខាងប្រពន្ធចុង

ក៖ ចាសភេទ?

ខ៖ ភេទស្រី!

ក៖ ចុះតើគាត់នៅឯណាដែរសព្វថ្ងៃ?

ខ៖ នៅឯខាងសៀមរាប!

ក៖ ប្តីឈ្មោះអ្វី?

ខ៖ ប្តីឈ្មោះ ថេនចាស!

ក៖​ហើយចុះបានមកបន្ទាប់មកទៀត?

ខ៖ កូនរបស់គាត់ច្រើនណាស់ លីហ៊ុនហើយបានមកលីហៀង ហើយបានអា ខ្មើល

ក៖ ចឹងឡៃហៀងនេះភេទស្រីហ៎?

ខ៖ ភេទស្រីចាស!

ក៖ ចឹងខ្មើលនោះភេទ?

ខ៖ ភេទប្រុស!

ក៖ចាស

ខ៖ ហឹម

ក៖ ចុះមកទៀត?

ខ៖ ឈ្មោះវើននោះភេទប្រុសទៀត ឈ្មោះអាវើន

ក៖ ចឹងប្រុស?

ខ៖ ចាស

ក៖ អស់នៅ?

ខ៖ អស់ហើយមានតែប៉ុណ្ណឹង

ក៖ ចឹងហ៎

ខ៖ ចាស!

ក៖ តើសព្វថ្ងៃហ្នឹងតើគាត់មានដែលបានទំនាក់ទំនងមកអ៊ំដែស?

ខ៖ គេបានមានទំនាក់ទំនងផ្សេងពីហ្នឹងហើយ ព្រោះអីយើងមានម្តាយនិងឪពុកដោយខ្លួនចឹងហើយគេមិនអោយមកទាក់ទងដល់យើងនោះទេ! អាហ្នឹងប្អូនៗខាងប្រពន្ធចុង

ក៖ ចាស!

ខ៖ តែអ៊ំអត់ឃ្លានគ្មានស៊ីនោះអ៊ំនៅម្នាក់ឯងហ្នឹងចឹងទៅ ចង់ថាអត់ក៏ដោយចង់ឃ្លានក៏ដោយនៅតែម្នាក់ឯងចឹងទៅ

ក៖ ចឹងទឹកចិត្តអ៊ំអត់មានដែលទៅរកប្អូនអី ទៅរកប្អូនអីណា?

ខ៖ អត់ទៅនោះទេ

ក៖ ចឹងអត់មានដែរបានទៅសោះតែម្តង?

ខ៖ ចាស!

ក៖ ហឹម

ខ៖ ចាសអត់មានដែរទៅនោះទេព្រោះអីគេអត់មានគិតយើងហើយយើងក៏អត់មានដែលបានទៅ នោះចឹងទៅលេងគេធ្វើយ៉ាងម៉េចហ្នឹងកើត! គេអត់មាននឹកនាយើងផងនុង បើសិនជាយើងទៅនោះក៏មិនកើតដែរក្មួយ!

ក៖ ចាស! ! ចឹងអ៊ំសព្វថ្ងៃនៅដូចថានៅតែឯងឯកកោរណាអ៊ំ?

ខ៖ ចាស

ក៖ ចឹងតើអ៊ំមានគោលបំណងអ៊ំមានចង់ដូចថាចង់គិតយ៉ាងម៉េចដូចថាទៅថ្ងៃអនាគតណា?

ខ៖ ចាស! គិតទៅអនាគត?

ក៖ ចាស

ខ៖ គោលបំណងនៅក្នុងចិត្តហេស?

ក៖ ចាស!

ខ៖ គិតសព្វថ្ងៃនេះគិតយ៉ាងណា​បើសិនជាខ្លួនធ្វើការងារអីមិនកើត ហើយខ្លួននេះក៏ចាស់ទៀត! មានទៅគិតស្អី គិតវិលមួយថ្ងៃៗ ដេកមិនលក់នោះទេ! ចេះតែគិត ទៅដូចជាទៅរកស៊ីទៅធ្វើអីៗអោយគេវាធ្វើអោយគេមិនកើត ។

ក៖ អូ

ខ៖ ហើយគិតវែងដេកមិនលក់នោះទេ ដល់ពេលគិតចុះគិតឡើងដល់ពេលភ្លឺទៀតហើយ! ចឹងមិនដឹងថាគិតទៅខាងណាខាងនៃនោះទេ ព្រោះអីអ៊ំនេះវាឈឺហើយចឹងធ្វើអ្វីវាមិនកើត!

ក៖ ចឹង

ខ៖ ធ្វើចឹងទៅវាមិនកើត!​

ក៖ ចឹងអ៊ំមានបានចេះអក្សរដេស?

ខ៖ អត់មានចេះនោះទេ!

ក៖ ហឹម!

ខ៖​មើលអក្សរវាមិនបានដាច់នោះទេ!

ក៖ ចឹងអ៊ំមានបានគិតឃើញដូចជានៅក្នុងខួរក្បាលអ៊ំមានគោលបំណងរបស់អ៊ំដូចថាឥលូវអ៊ំរាងចាស់ដែរហើយដូចថាអ៊ំចូលសមាទានសិលដែរទេ អ៊ំចង់ដែសអ៊ំ?

ខ៖ ចង់ៗ តែថាវាខ្វះដូចជាលុយដូចជាកាកអីចឹងដែរណា!ចាស!

ក៖ អូ!

ខ៖ ចឹងបើសិនជាចូលសិលទៅយើងបានអីចូលបុណ្យហ្នឹងលោក ។

ក៖ ហឹម!

ខ៖ បើសិនជាកាន់សិលណា!

ក៖ ចាស!

ខ៖ហើយលោតែថាត្រូវទៅបុណ្យទានអីតើបានអីទៅសិលនុងនោះទេ គិតវែងនិងបានគិតឆ្ងាយចឹងទៅចេះតែនៅសង្ខំនៅឯផ្តះនុងចឹងទៅ តែបើសិនជាបានជាលុយនិងជាកាកអីចឹងទៅអ៊ំចូលសិលហើយ! សព្វថ្ងៃនេះ! ប៉ុន្តែវាគ្មានដល់ចឹងទៅអ៊ំក៏បានចេះតែនៅចឹងទៅ នៅតែផ្ទះហ្នឹងចឹងទៅ។

ក៖ អ៊ំចឹងបើសិនជាតាមខ្ញុំគិតអ៊ំអត់មានអីនោះទេ គឺថាថវិការអី អ៊ំអាចទៅសុំសិលអីចឹងទៅ ដូចថាកាលណាយើងបានចូលសិលមានសីល៥មានសីល៨ និងសីល១០អីចឹងណាអ៊ំណា

ខ៖ ចាស!

ក៖ ចឹងពេលមុនដំបូងយើងចូលសីល៥សិនទៅ

ខ៖ ចាស!

ក៖ ចាសហើយចឹងវិន័យហ្នឹងក៏គេអោយយើងកាន់វិន័យដូចជាវិន័យយ៉ាងម៉េចគេខ្លះដូចជាសីល៥ចឹងណាអ៊ំ

ខ៖ ចាស

ក៖ ចឹងយើងអនុវត្តនៅតាមសីលនុងចឹងទៅគឺថាយើងបានបុណ្យហើយណាអ៊ំ

ខ៖ ចាស!

ក៖ ចឹងមិនមែនជាបញ្ហាថវិការអីនោះទេ!

ខ៖ ហ្នឹងហើយ!

ក៖ ចឹងដូចថានៅពេលហ្នឹងដូចជាវត្តអីមានអឺ រវល់បុណ្យទានអី យើងបានទៅជួយសំអាតកុតអីចឹងទៅណាអ៊ំ!

ខ៖ ចាស!

ក៖ ចាសបូសជ្រះអីនុងក៏បានបុណ្យដែរ!

ខ៖ ចាស

ក៖ ហើយយើងកាន់តែសច្ចៈទៀងត្រង់ គេឃើញគេអាណិតអាសូរអ៊ំហើយ

ខ៖ ចាស!

ក៖ ហើយអ៊ំម្នាក់ឯងចឹង! ធ្វើអីអត់កើត

ខ៖ ចាស!

ក៖ អឹម! ចឹងអ៊ំតាំងពីដឹងក្តីឡើងចេះគិតហ្នឹងអ៊ំដែលមានគោលបំណងគិតអ្វីមួយនៅក្នុងចិត្តដេស?

ខ៖ គិតតើ!

ក៖ ចឹងបានគិតយ៉ាងម៉េចដែរ?

ខ៖ គិតថាអញ! ទៅប្រកបជីវៈភាពអ្វីបានលុយបានកាកហើយដោះស្រាយជីវៈភាពអញ ចេះតែដេកគិតទៅណាក្មួយ

ក៖ ចាស

ខ៖ ចឹងបានចេះតែដេកគិតថាតើបានអី ធ្វើអីលក់ហើយលក់អីចឹងណា ចេះបានគិតបន្តបន្ទាប់នៅពេលដែលអ៊ំអត់មានទាន់បានឈឺណា!

ក៖ ចាស!

ខ៖ ចាសហ្នឹងហើយអ៊ំគិតឃើញមុខរបរនុងហើយដល់ចឹងអ៊ំវាអត់មានទាន់ឈឺហើយចឹងក៏បានគិតឃើញហើយបានលក់របស់របបនុងបានលក់មករហូតបានហ្នឹងទៅ

ក៖ ចាស!

ខ៖ ហឹស!

ក៖ ចឹងអ៊ំសព្វថ្ងៃអត់មានដូចថាគោមានអីនោះទេ?

ខ៖ អត់មាននោះទេ មានតែផ្ទះទទេរ ទូរស្សន៏អីក៏គ្មាននឹងគេដែរ មានតែសំបកផ្ទះនោះទេ! ចឹងទូរសព្ទមាននុងដោយសារតែកូនធម៏គេអោយនោះទេ!

ក៖ អូ! ចឹងអ៊ំមានកូនធម៏ដែរហេស?

ខ៖ មានកូនធម៏!

ក៖ ចឹងកូនធម៏នោះនៅឯណាដែរ?

ខ៖ កូនធម៏នៅឯភ្នំពេញហ៎!គ្នានោះទាល់តែថាដល់ពេលយូរឆ្នាំហើយចឹងទៅបានគេបានមកចឹងទៅ ដល់ពេលគេមកគេបានអោយយើងបន្តិចបន្តួចអីបានចាយដែរ យើងមិនភ្លេចគុណគេនោះទេ។

ក៖ ចាស!​

ខ៖ ចាស!

ក៖ តើអ៊ំជីដូននិងជីតារបស់អ៊ំមានដែលបាននិយាយអំពីដំណើរជីវិតរបស់គាត់ឬក៏ជីវៈភាពរបស់គាត់កាលពីដើមមកមានជីវៈភាពរស់នៅយ៉ាងដូចម្តេច?

ខ៖ ជីវៈភាពគាត់រស់នៅដោយគាត់ធ្វើស្រែ ធ្វើចំការហ្នឹង គាត់ដឹកជា បើសិនជាគ្មានគោដូចជាផ្ទះខ្ញុំគឺគាត់ទូលរែក!មកដល់ផ្ទះហើយយកមកចិញ្ចឹមកូននិងចិញ្ចឹមចៅ ហើយខោអាវស្លៀកពាក់ហ្នឹងល្បីដោយគនិងបានអីចឹង! ប៉ុន្នាសរាប់មិនអស់នោះទែគ្រាន់តែប៉ុន្នាសហាល ចឹងទំរាំតែបានបោកហាលយកមកស្លៀក! បោកទៅចឹងនៅធ្ងន់ឡើងក្តុកៗ ស្លៀកមិនចង់កើតនោះទេ ប៉ុន្តែចេះតែទ្រាំចឹងទៅហើយចេះតែបោកដាក់ហាលបណ្តើរហ្នឹងគឺពីដើមមក ពីជីដូនជីតាមក

ក៖ ចឹងអង្គុយរង់ចាំអោយស្ងួត?

ខ៖ ហ្នឹងហើយអង្គុយរង់ចាំអោយស្ងួត! ព្រោះអីប៉ុន្នាសវាច្រើនពេក!

ក៖ ចឹងតើពណ៏សហេស?

ខ៖ ពណ៏ស!

ក៖ ហើយចឹងចង់បានពណ៏ខ្មៅតើយើងត្រូវធ្វើយ៉ាងម៉េចគេអ៊ំ?

ខ៖ ពណ៏កាលនុងគេយកមកពណ៏សខ្មៅនុងគេច្រលក់បុកខ្លឿ!

ក៖ ចាស!

ខ៖ ចឹងពណ៏យើងស ហើយដល់ពេល ដល់ពេលយើងចង់បានពណ៏ខ្មៅវិញបុកៗខ្លឿ ដាក់ច្រលក់ដាក់ហាលថ្ងៃដើម្បីអោយវាមកខ្មៅវិញ កាលនុង ជីវៈភាពចឹងហ្នឹងកាលនុងវាចឹងវាសម្លៀកបំពាក់កាលនៅជំនាន់នុងវាចឹងកាលអ៊ំនៅពីក្មេងៗជាមួយនឹងឪពុកម្តាយ!

ក៖ ចាស! ហឹស! ហើយការរស់នៅដូចជាសំភារៈដូចជាផ្ទះបាយអីតើមានទំនើបដូចជាឥលូវឬក៏យ៉ាងម៉េចដែរ? តើប្រើដោយឆ្នាំយ៉ាងម៉េចគេដែរអ៊ំ?

ខ៖ គឺប្រើដោយឆ្នាំដីហើយបានដាំបាយដោយអុស ជួនកាលចឹងទៅអាឡែងតែកាន់មិនបានស្រួលនោះទេគឺថាបានធ្លាក់បែកនៅដីនុងចឹងទៀតទៅ គ្មានទាំងលុយ គ្មានទាំងកាកទិញនោះទេ។

ក៖ ចឹង កាលដាំនុងជាចង្រានថ្មី៣ដុំនុង?

ខ៖ ថ្ម៣ដុំនិងអុស ហ្នឹងហើយកាលនៅជំនាន់នុងអត់មានថាបានមកទំនើបដូចជានៅជំនាន់ហ្នឹងនោះទេ។

ក៖ចាសចឹងកាលនុងមានដូចថាស្លអីមានគ្រឿងសំបូរបែបដូចជានៅពេលឥឡូវនេះដេស?

ខ៖ គ្មានបានសំបូរបែបនោះទេ! តែថាស្លឹកក្រៃដាក់ទៅត្រពីសត្រពាសចឹង រំដេងអីដាក់រមៀតដែលយើងបានដាំនៅគៀនផ្ទះយើងអីនុងបានបុកដាក់ចឹងទៅ! ចឹងបានថាម្ជូរបេះដាក់ត្រួយអំពិលមក! ដាក់ស្លចឹងទៅ ចែកអោយកូនហូបចឹងទៅ។

ក៖ ចាស!

ខ៖ ហ្នឹងហើយចឹង!

ក៖ ចាស!អឹម! តើអ៊ំមានពាក្យពេចន៏អ្វីដើម្បីផ្តាំផ្ញើដល់ក្មេងនិងប្អូនៗជំនាន់ក្រោយ?

ខ៖ ផ្តាំអោយក្មេងៗជំនាន់ក្រោយនេះអោយប្រឹងរៀនប្រឹងសូត្រ ដើម្បីអោយមានដំរិះចេះដឹងអោយទៅអនាគតទៅមុខទៀត!ហ្នឹងហើយសុំផ្តាំផ្ញើ

ក៖ ចាសអូយ៉ាងម៉េចទៀតដែរអ៊ំ?អោយចេះគោរពអី?

ខ៖ អោយចេះគោរពម្តាយឪពុក!

ក៖ គឺជាអ្នកអ្វី?

ខ៖ គឺជាអ្នកមានគុណរបស់យើងហើយអោយដឹងខុសអោយដឹងត្រូវ

ក៖ ចាស! តើយ៉ាងម៉េចគេទៀត?ចេះថែរក្សា?

ខ៖ ចេះថែរក្សាសម្លៀកបំពាក់!

ក៖ ចាស!

ខ៖ ខោអាវ!

ក៖ ចាសកុំអោយស្លៀក?

ខ៖ កុំអោយស្លៀកតាប៉ៀសរហូតពេកហ្នឹង! ខ្ញុំសូមផ្តាំផ្ញើ!

ក៖ ចាសហើយចឹងតើយ៉ាងម៉េចគេទៀត?

ខ៖ ចេះថែរក្សាប្រពៃណី ដូចជារៀបអាពាហ៏ពិពាហ៏ ។

ក៖ អូតើការរៀបអាពាហ៏ពិពាហ៏នុងយ៉ាងម៉េចដែរ? អោយមកដល់ចាស់ទុំអីចឹងណ៎?

ខ៖ ហ្នឹងហើយអោយមកដល់ចាស់ទុំ ។

ក៖ អោយបានដឹងលឺចឹងហេស?

ខ៖ ហ្នឹងហើយអោយបានដឹងលឺទាំងអស់! រៀបតាមប្រពៃណីខ្មែរ!

ក៖ ចាសហើយយ៉ាងម៉េចគេទៀតដែរអ៊ំ?អស់នៅអ៊ំ?

ខ៖ អស់ហើយក្មួយ!

ក៖ បើសិនជាអស់ហើយខ្ញុំសូមអរគុណអ៊ំច្រើនដែរអ៊ំបានខិតខំលះបង់ពេលវេលារបស់អ៊ំដ៏មានតំលៃអនុញ្ញាតអោយក្មួយធ្វើការសម្ភាសដឹងអំពីដំណើរជីវិតរបស់ក្រុមគ្រួសាររបស់អ៊ំចាស! ហើយអ៊ំខ្ញុំសូមថតរូបអ៊ំ១ប៉ុសដើម្បីដាក់នៅអឺ​របស់សកលវិទ្យាល័យBYUនៅUSA ចឹងតើអ៊ំអនុញ្ញាតអោយក្មួយយកទៅដាក់នៅលើគេហៈទំព័រនេះបានទេ?

ខ៖ បាន!

ក៖ ចឹងខ្ញុំសូមប្រសិទ្ធិពរជ័យអោយអ៊ំមានសុខភាពល្អម៉ាំមួន អាយុវណ្ណៈសុខៈពាលៈកុំប្បីឃ្លានឃ្លាតឡើយ! អរគុណអ៊ំខ្ញុំសូមជម្រាបលាអ៊ំ!

ខ៖ចាស!